நாணைய சுழற்சியில் வெற்றிபெற்ற சிறி லங்கா அணியின் தலைவர் குமார் சங்ககார முதலில் தாம் துடுப்பெடுத்தாடுவதாக தெரிவித்தார். இதன் பிரகாரம் சிறி லங்கா அணியினர் துடுப்பபெடுத்தாட களத்திற்கு இறங்கினர். ஆரம்பத்திலேயே ஐந்து பந்துகளுக்கு முகம் கொடுத்து எந்தவொரு ஓட்டத்தினையும் பெற்றுக்கொள்ள முடியாமல் மொஹமட் ஆமெரின் பந்துவீச்சில் சாஹிப் ஹசனிடம் பிடிகொடுத்து மைதானத்தை விட்டு வெளியேறினார் சிறி லங்கா அணியின் அதிரடி ஆட்டநாயகன், சிறி லங்கா அணியின் ரன் குவிக்கும் எந்திரமுமான திலகரட்ன டில்ஷான். கண்டிப்பாக திலகரட்ன டில்ஷானை வந்தவுடனேயே குறைந்த ஓட்டங்களுடன் அட்டமிழக்கவைப்பதே பாகிஸ்தான் அணியின் முழு வியூகமும் கவனமுமாக இருந்திருக்கும். ஏனெனில் சிறி லங்கா அணி இதுவரை ஆடிய விளையாட்டுக்கள் அனைத்தையும் நன்றாக பாகிஸ்தான் அணி கணித்திருந்தால், சிறி லங்கா அணியில் டில்ஷான் மட்டுமே முழு போர்மான வீரராக இருந்தார் என்பதும். அயர்லாந்தினுடனான ஆட்டத்தின்போதே டில்ஷானை எந்தவொரு ஓட்டமும் பெறாத நிலையில் பறிகொடுத்த சிறி லங்கா அணி, பட்ட திண்டாட்டங்களையும் அறிந்திருக்கும்.